Vladimirs Tarasenko

Vladimirs Tarasenko (; dzimis 1991. gada 13. decembrī Jaroslavļā) ir krievu hokejists, centra uzbrucējs. Pašlaik (2025) spēlē Nacionālās hokeja līgas kluba Minesotas "Wild" sastāvā.

Viņa tēvs Andrejs Tarasenko arī bija hokejists, pēc tam treneris.

 Spēlētāja karjera 
Tarasenko savu karjeru uzsāka 2007. gadā, spēlējot Novosibirskas "Sibirj" otrajā komandā, kas tobrīd bija Krievijas Pirmās līgas dalībniece. Jau nākamajā sezonā Tarasenko nostiprinājās "Sibirj" pirmajā komandā, aizvadot 38 KHL spēles. 2010. gada NHL draftā Tarasenko ar augsto 16. numuru izvēlējās Sentluisas "Blues" vienība, taču 2010.—11. sezonā Vladimirs palika Novosibirskā.

2012. gada 13. janvārī Tarasenko tika aizmainīts uz Sanktpēterburgas SKA, tās rindās spēlējot līdz pat 2012.—13. gada NHL sezonas lokauta beigām, kad uzbrucējs pievienojās Sentluisas "Blues" rindām. Savā debijas spēlē NHL Tarasenko guva uzreiz divus vārtus. 2014.—15. un 2015.—16. gada sezonas Tarasenko noslēdza kā "Blues" rezultatīvākais spēlētājs, abas sezonas tiekot iekļauts arī NHL otrajā simboliskajā izlasē. 2019. gadā kopā ar Sentluisas "Blues" izcīnīja Stenlija kausu.

Tarasenko kopā ar aizsargu Niko Mikolu 2023. gada 9. februārī tika aizmainīts uz Ņujorkas Rangers.https://sportacentrs.com/hokejs/nhl/09022023-sentluisa_aizmaina_tarasenko_uz_nujorkas_

Atstājot "Rangers" kā brīvais aģents pēc sezonas beigām, Tarasenko 2023. gada 27. jūlijā parakstīja līgumu uz vienu gadu par 5 miljoniem ASV dolāru ar Otavas Senators.

2024. gada 6. martā "Senators" komanda aizmainīja Tarasenko uz Floridas "Panthers" apmaiņā pret nosacītu 2024. gada NHL drafta ceturtās kārtas un 2025. gada drafta trešās kārtas izvēli. 24. jūnijā Tarasenko izcīnīja savu otro Stenlija kausu pēc tam, kad "Panthers" Stenlija kausa fināla 7. spēlē ar 2:1 uzvarēja Edmontonas "Oilers".https://www.diena.lv/raksts/sports/hokejs/balinska-parstaveta-_panthers_-komanda-pirmo-reizi-vesture-izcina-stenlija-kausu-1431978

2024. gada 3. jūlijā Tarasenko parakstīja divu gadu līgumu ar Detroitas Red Wings, kura gada vidējā vērtība ir 4,75 miljoni USD.https://sportacentrs.com/hokejs/nhl/04072024-balinska_panthers_notur_lundelu_piesaista

Pēc tikai vienas sezonas Detroitā, kurā Tarasenko neattaisnoja uz sevi liktās cerības, 2025. gada 30. jūnijā tika aizmainīts uz Minesotas "Wild" komandu apmaiņā pret nākotnes atlīdzību.

Krievijas hokeja izlases rindās spēlējis 2010. un 2011. gada Pasaules čempionātos junioriem, 2011. gadā turnīru noslēdzot kā viens no rezultatīvākajiem spēlētājiem un izcīnot zelta medaļas. Vladimirs spēlējis arī 2009. gada Pasaules U18 čempionātā, tajā izcīnot bronzas medaļas.
 Atsauces 

 Ārējās saites 

Kategorija:1991. gadā dzimušie
Kategorija:Krievijas hokejisti
Kategorija:Novosibirskas "Sibirj" spēlētāji
Kategorija:Sanktpēterburgas SKA spēlētāji
Kategorija:Sentluisas "Blues" spēlētāji
Kategorija:Ņujorkas "Rangers" spēlētāji
Kategorija:Otavas "Senators" spēlētāji
Kategorija:Floridas "Panthers" spēlētāji
Kategorija:Detroitas "Red Wings" spēlētāji
Kategorija:Minesotas "Wild" spēlētāji
Kategorija:Kontinentālās hokeja līgas Zvaigžņu spēles dalībnieki
Kategorija:NHL drafta pirmās kārtas izvēles
Kategorija:Hokejisti 2014. gada ziemas olimpiskajās spēlēs
Kategorija:Stenlija kausa ieguvēji
Kategorija:Jaroslavļā dzimušie